1774 het  Basel nume 15.040 Iiwohner gha und isch au in de neggschte Johrzähnt nume langsam gwachse bis wäge dr Induschtrialisierig in dr zweit Helfti vom nünzähte Johrhundert d Schdadtbevölkerig schtargg het afo wachse. Anderi Schwiizer Schdedt hei vil Nochbergmeinde iigmeindet, aber Basel het sich nit chönne usbreite. In dr zweite Helfti vom zwanzigschte Johrhundert si vil Schwiizerbürger vo Basel in s Baselbiet abgwanderet, wo si niidrigeri Schtüüre müesse zahle, und d Iiwohnerzahl vo dr Schdadt isch hützudag  chliiner und d Bevölkerig ermer als als no in de 1960er Johr.